Birlashgan Millatlar Tashkilotining koronavirus yuqtirgan xodimlari soni 189 kishiga yetdi. Bu haqda BMT bosh kotibi rasmiy vakilining o‘rinbosari Farxon Xaq ma’lum qildi. Foto: iStock "BMTdagi holatlarga kelsak, yakshanba kechqurungi ma’lumotlarga ko‘ra, butun dunyo bo‘yicha kasallikka chalingan xodimlarimiz soni 189 nafar, uch kishi vafot etdi", - dedi Haq. Avvalroq BMT bosh kotibi Antoniu Guterrish COVID-19 pandemiyasini dunyo tinchligiga tahdid o‘laroq baholagandi. Uning fikricha, ijtimoiy tartibsizlik va zo‘ravonliklarning kuchayishi o‘z navbatida dunyo hamjamiyatining kasallikka qarshi kurashish qobiliyatini ham pasaytirish mumkin. «Bu – Birlashgan Millatlar Tashkiloti tashkil etilganidan buyon o‘tgan 75 yillik davrdagi eng jiddiy sinov. Allaqachon xalqaro, mintaqaviy va milliy nizolarni hal etishda to‘sqinlik qilmoqda», – degandi Guterrish. So‘nggi ma’lumotlarga ko‘ra, dunyo bo‘yicha koronavirusga chalinganlar soni 1 mln 800 mingdan oshgan, 117 500 dan ortiq kishi vafot etgan.